רוברט נימו

לוטננט גנרל רוברט הרולד "פוט" נימו (באנגלית: Robert Harold "Putt" Nimmo; 22 בנובמבר 1893 – 4 בינואר 1966) היה חייל בצבא אוסטרליה במלחמת העולם הראשונה ובמלחמת העולם השנייה. בנוסף הוא היווה כמשקיף מאו"ם בקשמיר.

 ביוגרפיה 
רוברט נולד ב, בצפון קווינסלנד. רוברט היה החמישי מבין תשעת ילדיהם של ג'יימס ראסל נימו, רועה צאן מסקוטלנד, ואשתו ילידת ויקטוריה מרי אן אלינור לת'ברידג'. רוברט התחנך בשנים 1904-1911 ב. ב-7 במרץ 1912 הוא נכנס ל.

בפברואר 1915 הצטרף נימו לרגימנט הפרשים הקלים ה-5, וב-20 במאי נחת בגליפולי כמפקד כוח. הוא מונה לשלישו של הרגימנט, ופונה לבריטניה עם קדחת אנטרית בסוף אוגוסט. הוא עבר למצרים במאי 1916 ושירת לאורך כל המערכה על סיני וארץ ישראל במגוון תפקידי מטה ופיקוד בטייסת על הפרש הקל ה-5, חטיבות הפרשים הקלים ה-1 וה-2 ובריגדת הרגלים הבריטית ה-160. הוא הועלה לדרגת מייג'ור ביולי 1917, הוזכר בשיגור ושב לאוסטרליה בפברואר 1919. נימו חזר לשירות בכוחות הצבא הקבועים ומשנת 1920 הדריך בדנטרון.

ב-25 ביוני 1921, נשא רוברט לאישה את ג'ואן מרגרט "פגי" קנינגהם. נולדו להם בן אחד ובת. במרץ 1940 מתה פגי. הצבא העביר את נימו לבריזבן. ב-10 בפברואר 1942, הוא נשא לאישה את מרי דונדאס פייג' בת ה-26 מקווינסלנד. נולדו להם שני ילדים. בנו ג'יימס, מנישואיו הראשונים, נהרג בעת שירותו בחיל האוויר המלכותי האוסטרלי בשנת 1944.

הוא ייצג את אוסטרליה בהוקי בשנים 1927, 1930 ו-1932, ושיחק הוקי, רוגבי, קריקט, טניס ופולו עבור ויקטוריה.

כלוטננט קולונל במטה דיוויזיית הפרשים ה-1 בסידני, עם פרוץ מלחמת העולם השנייה, הוחזק נימו, כמו רוב קציני הפרשים הבכירים האחרים, באוסטרליה כדי לסייע בפיתוח יכולת שריון מודרנית. נימו הועלה לדרגת קולונל בספטמבר 1941 ולדרגת בריגדיר גנרל בינואר 1942. בשנים 1942 ו-1943 פיקד על חטיבת הפרשים ה-4, הבריגדה המשוריינת ה-1 והבריגדה המוטורית ה-1. בשנים 1943–1945 הוא היה בריגדיר במטה הכללי של הקורפוס האוסטרלי ה-3, הארמייה האוסטרלית ה-2 וכוח הטריטוריה הצפונית, לפני שפיקד על אזור הבסיס האוסטרלי ה-4 בגינאה החדשה ושירת במפקדת הארמייה האוסטרלית ה-1 בלאה.

בתום המלחמה קיבל נימו את הפיקוד על חטיבת הרגלים ה-34 במורוטאי, המערך הראשון של הצבא הסדיר האוסטרלי, שהמתין לקחת חלק בכיבוש יפן. בינואר 1946 הרשים רבים, כולל החיילים עצמם, בטיפולו ב"", כאשר הכוחות התקרבו למרד בשל עיכובים וביקורת ציבורית. חודש לאחר מכן הוביל את הבריגדה ליפן. שלושה חודשים לאחר מכן חזר לאוסטרליה והועלה לדרגת מייג'ור גנרל כמפקד פיקוד הצפון בבריזבן. הוא מונה לתפקיד  ב-1950, ופרש מהצבא בנובמבר.

בסוף אותה שנה, בעקבות מותו של מפקד המגשרים אשר נהרג בהתרסקות מטוס, בעיקר בגלל המתווך מטעם האו"ם סר  בהסדר בקשמיר, חיפש האו"ם אוסטרלי שישמש כמשקיף הצבאי הראשי של קבוצת המשקיפים הצבאיים של האו"ם בהודו ובפקיסטן. עם ניסיונו הרחב ואישיותו הרגועה והנחושה, נבחר נימו. הוא הגיע לקשמיר בנובמבר 1950, וכעבור שלושה חודשים הצטרפה אליו אשתו. גם ילדיהם בילו בקשמיר. תפקידה של קבוצת המשקיפים היה לפקח על קו הפסקת האש בין הכוחות ההודים והפקיסטניים, רובו בהרים סלעיים. נימו רכש מוניטין כמנהל חרוץ ויעיל. הוא היה משקיף צבאי אידיאלי, "מופת של תקיפות, טאקט ושתיקה", כפי שכתב אחד הצופים. הוא ביקר בקביעות מפקדים מקומיים לאורך הקו.

 קישורים חיצוניים 

 רוברט נימו בAustralian Dictionary of Biography
רוברט נימו בAustralian war memorial
רוברט נימו בספרייה הלאומית של קווינסלנד

קטגוריה:גנרלים אוסטרלים
קטגוריה:אנשי צבא אוסטרלים במלחמת העולם הראשונה
קטגוריה:אנשי צבא אוסטרלים במלחמת העולם השנייה
קטגוריה:אנשי צבא בשירות האומות המאוחדות
קטגוריה:ציון לשבח (בריטניה)
קטגוריה:מפקדים במסדר האימפריה הבריטית
קטגוריה:אוסטרלים שנולדו ב-1893
קטגוריה:אוסטרלים שנפטרו במאה ה-20
קטגוריה:נפטרים ב-1966